CELEX: C2005/229/09
Language: lv
Date: 2005-09-17 00:00:00
Title: Lieta C-253/05: Prasība pret Nīderlandes Karalisti, ko Eiropas Kopienu Komisija iesniedza 2005. gada 15. jūnijā

17.9.2005   
            
            
               LV
            
            
               Eiropas Savienības Oficiālais Vēstnesis
            
            
               C 229/4
            
         Prasība pret Nīderlandes Karalisti, ko Eiropas Kopienu Komisija iesniedza 2005. gada 15. jūnijā
   (Lieta C-253/05)
   (2005/C 229/09)
   tiesvedības valoda — holandiešu
   Eiropas Kopienu Tiesā 2005. gada 15. jūnijā izskatīšanai ir iesniegta prasība pret Nīderlandes Karalisti, ko cēla Eiropas Kopienu Komisija, kuru pārstāv Minas Konstantinidis [Minas Konstantinidis] un Pīters van Nufels [Pieter Van Nuffel].
   Prasītāja prasījumi Tiesai ir šādi:
   
               —
            
            
               atzīt, ka, piemērodama Convenant Verpakkingen III, [tādējādi] liekot šķēršļus dzērienu iepakojuma no citām dalībvalstīm, kas atbilst būtiskajām šajā direktīvā noteiktajām prasībām, ievešanai Nīderlandes tirgū, Nīderlandes Karaliste nav izpildījusi savus pienākumus, kas tai uzlikti ar Eiropas Parlamenta un Padomes 1994. gada 20. decembra Direktīvas 94/62/EK (1) par iepakojumu un izlietoto iepakojumu 18. pantu;
            
         
               —
            
            
               piespriest Nīderlandes Karalistei atlīdzināt tiesāšanās izdevumus.
            
         Pamati un galvenie argumenti
   Nīderlandes tiesību normas satur skaidru šķērsli alus, atspirdzinošo dzērienu un ūdens vienreizējā vai stikla iepakojuma, kas jau ir laists tirgū citā dalībvalstī, brīvai kustībai Kopienas iekšienē. Komisija uzskata, ka šāds šķērslis tirdzniecībai neatbilst Direktīvas 94/62 18. pantam, kas nosaka, ka “[d]alībvalstis nedrīkst kavēt šīs direktīvas prasībām atbilstoša iepakojuma laišanu tirgū to teritorijā”.
   Iepakojums, kas jau ir laists tirgū citā dalībvalstī, tiek uzskatīts par Direktīvas prasībām atbilstošu; tādēļ tā pārdošana iekšējā tirgū nedrīkst tikt traucēta.
   
      (1)  OV L 365, 10. lpp.